《题邹氏寿山图》
元代·陆以道

野水微茫小苑东，林居窈窕白云中。一帘湿翠山川气，十里生香草木风。

落日放舟还载酒，有时挥麈坐谈空。惟应安晚堂前月，长照梅边鹤发翁。

作者简介：陆以道，初名天衢，字士弘，号古谈，元至正二年壬午(1342)进士，授教授,升翰林院待制。著有《宋鉴提纲》、《陆待制文集》。后移居无锡,为无锡西园始祖。